DVD-Opas.fi - Big Lebowski (DVD) - Arvostelu
Ei Fargon luokkaa, mutta parempi kuin Arizona Baby. Saattaa parantua ajan kanssa. Coen-veljesten huumori on taas hurjassa vedossa kolmen keilapummin tolskausta kuvatessaan: varmaotteinen Jeff Bridges, uskomattoman aggressiivinen John Goodman ja haavanlehtenä värisevä Steve Buscemi. John Turturron spanish queen -kohtaus keilahallilla on jo klassista kamaa.
Letterboxattu kirkas, sävykäs ja kontrasteja tarjoava kuva. Teattereissa tämä oli 1.85:1 (kuvattiin akatemiakokoon 1.37:1). Ääniraita pelaa mukavasti. 5.1 tai yleensä mikään ääni pitää hakea valikosta. Hyvää musiikkia. Traileri ja filmografit.
Pääosissa: Jeff Bridges John Goodman Steve Buscemi
Vuosi: 1998 Kesto: 112 minuuttia